Cuneiform Tablet Kt 94/k 1349 (AKT 6a 285)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-aḫ-DINGIR ù a-lá-ḫi-im qí-bi-ma um-ma a-ba-ba-ma 8 ANŠE ṣa-lá-mu 1.5 ma-na KÙ.BABBAR 6 GÍN KÙ.GI ša en-um-a-šur a-mì-ša-am a-na ší-a-ma-tim a-na SÍG.ḪI.A ša-a-mì-im ša-lim-a-ar-dí ù e-ni-ša-ru-um ub-lu-nim a-ma-kam ANŠE.ḪI.A ù lu-qú-sú i-wa-ṣa-i-šu-nu e-na-tim i-dá-ma ṣa-áb-ta iš-tí ì-lí-dan a-wa-tám ni-ib-tù-uq 5 ma-na KÙ.BABBAR iš-qú-ul-ni-a-tí 5 ma-na KÙ.BABBAR a-na 45 ḫa-am-ša-tim nu-ZA-mì-il₅-šu-um 1.66666 ma-na KÙ.BABBAR a-na 15 ḫa-am-ša-tim i-ša-qal 1.66666 ma-na ša-ni-tám ma-áš-qá-al-tám a-na 15 ḫa-am-ša-tim i-ša-qal ta-áš-bi₄-it KÙ.BABBAR a-na 45 ḫa-am-ša-tim i-ša-qal a-ḫu-kà i-na pu-úz-ri-im iš-tí ì-lí-dan ul-ta-ḫi-iš-ma gi₅-mì-li i-na ṣé-er ì-lí-dan i-dí-ma a-na-ku ú-lá i-de₈ 21 GÚ SÍG.ḪI.A a-ḫu-kà a-na ì-lí-dan i-da-an-ma 6 ma-na KÙ.BABBAR i-na ri-iš SÍG.ḪI.A-ma ì-lí-dan a-na a-ḫi-kà i-ša-qal a-pu-tum a-ma-kam lu-qú-tám ṣa-áb-ta a-na-kam a-dí lu-qú-tim a-mì-tim sà-ḫe-er-ma ù a-na tí-ir-tí É a-bi-ku-nu ú-lá i-na-ḫi-id ù a-na-ku {d}UTU a-nu-um-ma ni-<gap> <gap> iš-tí-šu na-aṣ-bu-tá-ku